ગોરેગામ (વેસ્ટ)માં સિદ્ધાર્થનગરમાં રહેતી ૧૫ વર્ષની ટીનેજરના મોત સંબંધમાં પોલીસે તેની છ મહિલા પાડોશીઓ અને ટીનેજરના પિતા સામે કેસ નોંધ્યો છે અને છએ છ મહિલાની ધરપકડ કરી છે. પોલીસે કહ્યું હતું કે ‘સોમવારે સવારે પાડોશીઓને મેઘા આગવણેની બહેન સાથે બોલાચાલી થઈ હતી એટલે સાંજે મેઘાની બહેને ફરીથી આ મુદ્દો ઉખેડતાં છ પાડોશીઓએ મેઘા પર હુમલો કર્યો હતો અને એને કારણે તેનું મોત થયું હતું. મેઘા પર કોઈ શસ્ત્રથી હુમલો થયો હતો કે પછી આંતરિક ઈજાને કારણે તે મૃત્યુ પામી એની પોલીસ તપાસ કરી રહી છે. પોલીસનું કહેવું છે કે મેઘાના પિતાના હાથમાં રહેલું ચાકુ મેઘાને છાતીમાં વાગી ગયું હતું અને એ પણ તેના મોતનું કારણ હોઈ શકે છે. મેઘાના પિતા અંતિમ સંસ્કારમાં હાજરી આપી શકે એ માટે પોલીસે તેમની માનવતાના કારણસર ધરપકડ કરી નથી.’